Document ID: /roh_data/filtered/fineweb-2-filterrobots_roh.jsonl.gz/27157

Martina Berta ha gudagnà a moda suverana la cursa da la cuppa mundiala da cross country da las dunnas U23 a Lai. La Taliana ha pudì sa distanziar gia baud da l’entira concurrenza ed ha la finala triumfà cun in avantatg da 25 secundas sin la Tudestga Ronja Eibl, ch’è actualmain a la testa dal classament general. Cumplettà il podest sco terza cun in retard da gia passa ina minuta ha l’Americana Haley Batten.
Nicole Koller vegn 6avla
Meglra svizra tar las dunnas sut 23 onns è vegnida Nicole Koller sco 6avla. Ella ha pers bunamain duas minutas sin la victura Martina Berta. Cun Ramona Kupferschmied sco 22avla ha anc ina segunda svizra cuntanschì in plaz sut ils top 30.
RR novitads 12:00